ČITAJ, PITAJ, OTKRIVAJ!
Najava programa povodom Mjeseca hrvatske knjige 2026.
[bookmark: _GoBack]Mjesec hrvatske knjige obilježava se od 15. listopada do 15. studenoga 2026. pod sloganom „Od priča do otkrića”. Tim povodom školska knjižnica priprema program „Čitaj, pitaj, otkrivaj!”, namijenjen učenicima od 1. do 8. razreda.
Prvašići će upoznati školsku knjižnicu, učenici od 2. do 4. razreda slušat će čitanje slikovnice „Ada Vijugica, znanstvenica“, a učenici od 5. do 8. razreda upoznat će život i rad Jane Goodall, Marie Curie i Nikole Tesle.
Čitanje ćemo povezati s promatranjem, postavljanjem pitanja i jednostavnim pokusima prilagođenima dobi učenika. Svaka će aktivnost započeti knjigom ili pričom, a završiti novim pitanjem, zanimljivim saznanjem ili malim otkrićem.
Program će provoditi školska knjižničarka u suradnji s učiteljima razredne nastave te učiteljicama Prirode, Kemije i Fizike.
Čitajmo, pitajmo i otkrivajmo zajedno!

Jasmina Balog, knjižničarka


